รบกวนสอบถามครับ ผมเคยได้รับวัคซีนบาททะยัก-คอตีบเมื่อ24/03/58(ตอนนี้09/07/62)ประมาณ4ปีกว่าๆที่แล้ว ซึ่งตอนนี้ผมถูกอลูมิเนียมขึ้นสนิมบาทเกิดเป็นแผลเหมือนแมวข่วน ผมควรไปฉีดวัคซีนป้องกันเพิ่มไหมครับ ขอบพระครับ-/\-
สวัสดีค่ะ หากในสมัยเป็นเด็กทารกและเด็กเล็ก ได้รับวัคซีนครบตามกำหนด (ในเด็กเล็กจะเป็นวัคซีนรวมป้องกัน คอตีบ ไอกรน บาดทะยักและอื่นๆ ) และได้ฉีดวัคซีนคอตีบ-บาดทะยักกระตุ้นไปล่าสุดเมื่อปี 23 มี.ค. 2558 เมื่อเกิดบาดแผลจากการถูกอะลูมิเนียมบาดในครั้งนี้ หากแผลไม่ได้มีขนาดใหญ่มาก เช่น เป็นแผลที่มีหนังเปิดออกขนาดใหญ่กว่า 10 เซนติเมตร ก็ยังไม่จำเป็นต้องฉีดวัคซีนกระตุ้นอีกค่ะอย่างไรก็ตาม แผลที่โดนบาด อาจมีโอกาสติดเชื้อแบคทีเรียอื่นๆ ได้ ดังนั้น ควรดูแลทำความสะอาดแผลด้วย โดยการล้างทำความสะอาดด้วยสบู่หรือน้ำยาฆ่าเชื้อ และใส่ยาฆ่าเชื้อ เช่น โพวิโดน-ไอโอดีน (povidone-iodine) และเช็ดทำความสะอาดแผลต่อทุกวันด้วยน้ำเกลือ และหลีกเลี่ยงการโดนน้ำจนกว่าแผลจะหาย ระวังการโดนฝุ่นละอองต่างๆ โดยการปิดแผลด้วยผ้าสะอาดหรือผ้าก๊อซไว้ค่ะ แต่หากแผลมีขนาดใหญ่ แผลเกิดการอักเสบบวมแดง ก็ควรไปพบแพทย์เพื่อให้ดูแลบาดแผลให้ค่ะ